CELEX: 52004PC0632
Language: fi
Date: 2004-10-13
Title: Ehdotus: neuvoston asetus yhteisön rahoitustuesta Irlannin kansainväliselle rahastolle (2005–2006)

EUROOPAN YHTEISÖJEN KOMISSIO
                                             Bryssel 13.10.2004
                                             KOM(2004) 632 lopullinen
                                             2004/0228 (CNS)
                                   Ehdotus:
                           NEUVOSTON ASETUS
   yhteisön rahoitustuesta Irlannin kansainväliselle rahastolle (2005–2006)
                             (komission esittämä)
FI                                                                          FI
 ---pagebreak---                                                 PERUSTELUT
   Irlannin kansainvälinen rahasto perustettiin vuonna 1986 Ison-Britannian ja Irlannin välillä
   15 päivänä marraskuuta 1985 tehdyn sopimuksen 10 artiklan a kohdan täytäntöönpanoa
   varten. Kyseisen kohdan mukaan molemmat hallitukset tekevät yhteistyötä edistääkseen
   taloudellista ja sosiaalista kehitystä Irlannin molemmissa osissa niillä alueilla, jotka ovat
   eniten kärsineet viime vuosien epävakaiden olojen seurauksista, sekä harkitsevat
   mahdollisuutta kansainvälisen tuen takaamiseksi tälle työlle.
   Rahaston tavoitteet ovat taloudellisen ja sosiaalisen kehityksen edistäminen sekä
   kansallismielisten ja unionistien välisten yhteyksien, vuoropuhelun ja sovinnon rohkaiseminen
   kaikkialla Irlannissa*.
   Yhdysvaltojen ja muiden maiden alkuun antaman rahoitustuen jälkeen Euroopan yhteisö, joka
   pitää rahaston tavoitteita omien tavoitteidensa mukaisina, halusi antaa käytännön tukea
   aloitteelle. Se on osallistunut rahastoon vuodesta 1989. EY:n rahoitus on nykyään
   44 prosenttia rahastolle vuosittain osoitetuista varoista ja 39,5 prosenttia tähän mennessä
   myönnetyistä kumuloiduista varoista. Komissiota on vuoden 1989 alusta edustanut tarkkailija
   kaikissa rahaston hallintoneuvoston kokouksissa.
   Poliittinen tilanne alueella on muuttunut vuosien kuluessa: vuonna 1994 tärkeimmät
   puolisotilaalliset joukot julistivat tulitaukoja, huhtikuussa 1998 Belfastin ”pitkäperjantain-
   sopimuksessa” sovittiin rauhanprosessin poliittisesta ratkaisusta, johon kuului vallan
   siirtäminen vuoden 1999 lopussa perustetuille Pohjois-Irlannin maakuntahallitukselle ja
   täytäntöönpanokomitealle. Konfliktiin liittyvää väkivaltaa esiintyy kuitenkin vieläkin paljon,
   ja juopa kahden pääyhteisön välillä on edelleen syvä. Pohjois-Irlannin maakuntahallituksen
   toiminta on nyt keskeytyksissä, mikä on osoitus alueen rauhanprosessia koskevista uhkista ja
   epävarmuudesta.
   Tätä taustaa vasten rauhaa ja sovintoa ruohonjuuritasolla edistävä taloudellinen ja sosiaalinen
   kehitys onkin pitkän aikavälin prosessi. Tähän tavoitteeseen pääsyä edistävänä välineenä
   rahasto täydentää toimia, joita toteutetaan Pohjois-Irlannin ja Irlannin rajakreivikuntien
   rauhaa ja sovintoa koskevissa EU:n ohjelmissa (Peace I vuosina 1995–1999 ja Peace II
   vuosina 2000–2004).
   Kesäkuussa 2004 Eurooppa-neuvosto kehotti komissiota tutkimaan mahdollisuutta
   yhdenmukaistaa Peace-ohjelman ja Irlannin kansainvälisen rahaston mukaiset toimenpiteet
   niiden vuonna 2006 päättyvien muiden rakennerahasto-ohjelmien kanssa sekä tarkastelemaan
   rahoituksellisia vaikutuksia.
   Euroopan komissio on nykyisen rahoituskierroksen yhteydessä*** esittänyt budjettivallan
   käyttäjälle arvion rahaston toiminnasta*****. Arvioinnissa tunnustetaan, että rahaston toimet
   ovat olleet hyvin arvokkaita ja positiivisia rauhan ja sovinnon kannalta alueella, joten ne ovat
   vastanneet tavoitteita. Kertomuksessa todettiin, että siinä esitettyjen huomioiden perusteella
   rahoitusta olisi komission mielestä jatkettava vuoden 2004 jälkeen, ja tämä olisi otettava
   *
            Ison-Britannian ja Pohjois-Irlannin yhdistyneen kuningaskunnan sekä Irlannin hallitusten välinen
            sopimus, tehty 18. syyskuuta 1986 (sellaisena kuin se on viimeksi muutettuna 10. lokakuuta 2000); UK
            Treaty Series N°58 (1987) Cm 266 / Republic of Ireland N°1 (1986) Cmnd 9908.
   **
            Neuvoston asetus (EY) N:o 2236/2002, 10.12.2002, EYVL L 341, 17.12.2002, s. 6.
   ***
            KOM(2004) XXX lopullinen, XX .9. 2004.
FI                                                        2                                                      FI
 ---pagebreak---    huomioon joko neuvoston tulevassa asetuksessa EU:n rahoitusosuudesta rahastoon tai muiden
   soveltuvien komission ja rahaston välisten yhteistyömuotojen välityksellä.
   Edellä mainitun arvion perusteella ehdotetaan, että komissio hyväksyy seuraavan ehdotuksen
   EY:n rahoitusosuuksia Irlannin kansainväliseen rahastoon koskevaksi neuvoston asetukseksi,
   jossa
            – jatketaan kahden vuoden ajan EU:n 15 miljoonan euron vuotuista rahoitustukea
              rahastolle. Ehdotettu uusi kausi päättyy näin vuonna 2006, mikä on myös jatketun
              Peace-ohjelman päättymisvuosi;
            – otetaan huomioon komission kertomuksessa esitetyt huomiot – eritoten ne, joilla
              pyritään lisäämään tavoitteiden yhteisvaikutusta ja yhteensovittamista
              rakennerahastojen tukitoimien ja etenkin jatketun Peace-ohjelman kanssa.
FI                                               3                                             FI
 ---pagebreak---                                                               2004/0228 (CNS)
                                                  Ehdotus:
                                         NEUVOSTON ASETUS
             yhteisön rahoitustuesta Irlannin kansainväliselle rahastolle (2005–2006)
   EUROOPAN UNIONIN NEUVOSTO, joka
   ottaa huomioon Euroopan yhteisön perustamissopimuksen ja erityisesti sen 308 artiklan,
   ottaa huomioon komission ehdotuksen1,
   ottaa huomioon Euroopan parlamentin lausunnon2,
   sekä katsoo seuraavaa:
   (1)     Irlannin kansainvälinen rahasto, jäljempänä ’rahasto’, perustettiin vuonna 1986
           syyskuun 18 päivänä 1986 tehdyllä Irlannin sekä Ison-Britannian ja Pohjois-Irlannin
           yhdistyneen     kuningaskunnan          hallitusten     välisellä    sopimuksella        Irlannin
           kansainvälisestä rahastosta, jäljempänä 'sopimus', taloudellisen ja sosiaalisen
           kehityksen edistämiseksi sekä kansallismielisten ja unionistien yhteyksien,
           vuoropuhelun ja sovinnon lisäämiseksi kaikkialla Irlannissa. Tavoitteena oli panna
           täytäntöön eräs Ison-Britannian ja Irlannin välillä 15 päivänä marraskuuta 1985
           tehdyssä sopimuksessa asetetuista tavoitteista.
   (2)     Yhteisö on myöntänyt vroja rahastoon vuodesta 1989. Yhteisön rahoitustuesta Irlannin
           kansainväliselle rahastolle 10 päivänä joulukuuta 2002 annetun neuvoston asetuksen
           (EY) N:o 2236/20023 mukaisesti varainhoitovuosina 2003 ja 2004 yhteisön
           talousarviosta sidottiin rahastoon kumpanakin vuonna 15 miljoonaa euroa. Kyseisen
           asetuksen voimassaolo päättyy 31 päivänä joulukuuta 2004.
   (3)     Neuvoston asetuksen (EY) N:o 2236/2002 6 artiklan mukaisesti tehdyistä
           arvioinneista käy ilmi, että rahaston toimien tukemista on jatkettava, samalla kun
           pyritään edelleen parantamaan tavoitteiden yhteisvaikutusta ja yhteensovittamista
           rakennerahastojen tukitoimien ja etenkin rakennerahastoja koskevista yleisistä
           säännöksistä 21 päivänä kesäkuuta 1999 annetun neuvoston asetuksen (EY) N:o
           1260/19994 mukaisesti käynnistetyn Pohjois-Irlannin ja Irlannin rajakreivikuntien
           väliseen rauhaan ja sovintoon tähtäävän erityisohjelman, jäljempänä ’Peace-ohjelma’,
           kanssa.
   1
           EUVL C , , s. .
   2
           EUVL C , , s. .
   3
           EYVL L 341, 17.12.2002, s. 6.
   4
           EYVL L 161, 26.6.1999, s. 1, asetus sellaisena kuin se on viimeksi muutettuna setuksella (EY) N:o
           1105/2003 (EUVL L 148, 27.6.2003, 3).
FI                                                     4                                                     FI
 ---pagebreak---    (4)  Rauhanprosessi Pohjois-Irlannissa edellyttää yhteisön tuen jatkumista 31 päivän
        joulukuuta 2004 jälkeen.
   (5)  Eurooppa-neuvosto kehotti 17 ja 18 päivänä kesäkuuta 2004 Brysselissä järjestetyssä
        kokouksessa komissiota tutkimaan mahdollisuutta yhdenmukaistaa Peace-ohjelman ja
        Irlannin kansainvälisen rahaston mukaiset toimenpiteet niiden vuonna 2006 päättyvien
        muiden rakennerahasto-ohjelmien kanssa sekä tarkastelemaan rahoituksellisia
        vaikutuksia.
   (6)  Yhteisön rahoitustuki rahastolle olisi toteutettava rahoitusosuuksina vuosina 2005 ja
        2006, jolloin se päättyy samaan aikaan kuin jatkettu Peace-ohjelma.
   (7)  Yhteisön rahoitustukea jaettaessa olisi rahaston asetettava etusijalle alueiden rajat
        ylittävät ja yhteiskuntaryhmien väliset hankkeet, jotka täydentävät Peace-ohjelmasta
        rahoitettavia toimia.
   (8)  Sopimuksen mukaisesti kaikki rahastoa rahoittavat osallistuvat tarkkailijoina Irlannin
        kansainvälisen rahaston hallintoneuvoston kokouksiin.
   (9)  Komissio edistää kaikilla tasoilla rahaston hallintoneuvoston ja asiamiesten sekä
        kyseisten rakennerahastojen tukitoimien hallintoelinten ja etenkin Peace-ohjelman
        välistä yhteensovittamista.
   (10) Rahaston antamaa tukea voidaan pitää tehokkaana vain siinä tapauksessa, että se
        johtaa kestävään taloudelliseen kehitykseen ja sosiaalisiin parannuksiin eikä sitä
        käytetä muun julkisen tai yksityisen rahoituksen korvikkeena.
   (11) Arviointi, jossa tarkastellaan rahaston toiminnan tuloksia ja tarvetta yhteisön tuen
        jatkamiselle, olisi toteutettava ennen 1 päivää huhtikuuta 2006.
   (12) Tähän asetukseen sisältyy talousarviota koskevasta kurinalaisuudesta ja
        talousarviomenettelyn parantamisesta 6 päivänä toukokuuta 1999 tehdyn Euroopan
        parlamentin, neuvoston ja komission välisen toimielinten sopimuksen5 34 kohdan
        mukainen rahoitusohje koko ohjelman keston ajaksi, tämän kuitenkaan vaikuttamatta
        perustamissopimuksen mukaiseen budjettivallan käyttäjän toimivaltaan.
   (13) Yhteisön rahoitustuen rahastolle olisi nykyarvona ilmaistuna oltava 15 miljoonaa
        euroa sekä vuonna 2005 että vuonna 2006.
   (14) Tällä tuella vahvistetaan edelleen jäsenvaltioiden ja niiden kansojen keskinäistä
        yhteisvastuullisuutta.
   (15) Perustamissopimuksessa ei ole tämän asetuksen antamiseksi tarvittavista valtuuksista
        muuta määräystä kuin 308 artikla,
   5
        EYVL C 172, 18.6.1999, s. 1, sopimus sellaisena kuin se on muutettuna Euroopan parlamentin ja
        neuvoston päätöksellä 2003/429/EY (EUVL L 147, 14.6.2003, s. 25).
FI                                                5                                                   FI
 ---pagebreak---    ON ANTANUT TÄMÄN ASETUKSEN:
                                                1 artikla
   Rahoitusta koskeva viitemäärä yhteisön rahoitusosuuden maksamiseksi Irlannin
   kansainväliselle rahastolle, jäljempänä ’rahasto’, kaudella 2005–2006 on 30 miljoonaa euroa.
   Budjettivallan käyttäjä hyväksyy vuotuiset määrärahat rahoitusnäkymien rajoissa.
                                                2 artikla
   Rahaston on käytettävä rahoitustuki Irlannin kansainvälisestä rahastosta 18 päivänä syyskuuta
   1986 tehdyn Irlannin sekä Ison-Britannian ja Pohjois-Irlannin yhdistyneen kuningaskunnan
   hallitusten välisen sopimuksen, jäljempänä ’sopimus’, mukaisesti.
   Rahoitustukea jakaessaan rahaston on asetettava etusijalle alueiden rajat ylittävät ja
   yhteiskuntaryhmien väliset hankkeet, jotka täydentävät rakennerahastoista rahoitettavia
   tukitoimia ja etenkin asetuksen (EY) N:o 1260/1999 7 artiklan 4 kohdan ensimmäisen
   alakohdan mukaisesti käynnistetystä Pohjois-Irlannin ja Irlannin rajakreivikuntien väliseen
   rauhaan ja sovintoon tähtäävästä erityisohjelmasta, jäljempänä 'Peace-ohjelmasta',
   rahoitettavia toimia.
   Rahoitustukea on käytettävä niin, että sillä saadaan aikaan kestävää taloudellista kehitystä ja
   sosiaalisia parannuksia kyseisillä alueilla. Sitä ei saa käyttää muiden julkisten tai yksityisten
   menojen korvikkeena.
                                                3 artikla
   Komissio edustaa yhteisöä tarkkailijana              rahaston     hallintoneuvoston,   jäljempänä
   ’hallintoneuvosto’, kokouksissa.
   Rahaston edustaja osallistuu tarkkailijana Peace-ohjelman seurantakomitean ja tarpeen
   mukaan muita rakennerahastotoimia koskeviin kokouksiin.
                                                4 artikla
   Komissio päättää yhdessä rahaston hallintoneuvoston kanssa sopivista julkistamis- ja
   tiedotustavoista, joilla yhteisön rahoitus rahastosta rahoitetuille hankkeille tehdään tunnetuksi.
                                                5 artikla
   Komissio antaa 31 päivään maaliskuuta 2006 mennessä budjettivallan käyttäjälle
   kertomuksen, jossa arvioidaan rahaston toimien tuloksia ja tarvetta rahoitustuen jatkamiseen
   vuoden 2006 jälkeen Pohjois-Irlannin rauhankehitys huomioon ottaen. Kertomukseen
   sisältyvät muun muassa
   a)        katsaus rahaston toimintaan;
FI                                                  6                                                 FI
 ---pagebreak---    b)        luettelo hankkeista, joille on myönnetty tukea;
   c)        arvio rahaston toimien luonteesta ja vaikutuksesta erityisesti suhteessa sen
             tavoitteisiin ja 2 ja 7 artiklassa vahvistettuihin perusteisiin;
   d)        arvio rahaston toteuttamista toimista yhteistyön ja yhteensovittamisen
             varmistamiseksi rakennerahastojen tukitoimien kanssa ottaen erityisesti huomioon 3,
             ja 4 artiklan mukaiset velvoitteet;
   e)        liite, jossa esitetään komission 6 artiklassa tarkoitetun sitoumuksen perusteella
             tekemien varmennusten ja tarkastusten tulokset.
                                                   6 artikla
   1.        Komissio vastaa tuen hallinnoinnista.
   Jollei 2 kohdasta muuta johdu, vuosittainen tuki maksetaan erissä seuraavasti:
   a)        ensimmäinen 40 prosentin suuruinen ennakko maksetaan, kun komissio on saanut
             rahaston hallintoneuvoston puheenjohtajan allekirjoittaman sitoumuksen, jonka
             mukaan rahasto noudattaa rahoitustuen myöntämiseen tämän asetuksen mukaisesti
             liitettyjä edellytyksiä;
   b)        toinen 40 prosentin suuruinen ennakko maksetaan kuusi kuukautta tämän jälkeen;
   c)        loput 20 prosenttia maksetaan, kun komissio on saanut ja hyväksynyt rahaston
             vuosittaisen toimintakertomuksen ja kyseisen vuoden tarkastetun tilinpäätöksen.
   2.        Ennen maksuerän suorittamista komissio arvioi rahaston rahoitustarpeen kunkin
             maksun maksuajankohtana rahaston käteistaseen perusteella. Jos arvioinnin
             perusteella päätellään, ettei rahaston rahoitustarve kyseisenä päivänä oikeuta
             maksuerän suorittamista, asianomainen maksu jätetään maksamatta. Komissio arvioi
             tällaista päätöstä uudelleen rahaston toimittamien uusien tietojen perusteella ja jatkaa
             maksujen suorittamista heti, kun sen katsotaan olevan perusteltua.
                                                   7 artikla
   Rahastosta voidaan maksaa tuki toimille, jotka saavat tai tulevat saamaan tukea
   rakennerahastosta, ainoastaan, jos rakennerahastotuki yhdessä rahaston 40 prosentin
   rahoitusosuuden        kanssa      on     enintään     75    prosenttia    toimen tukikelpoisista
   kokonaiskustannuksista.
                                                   8 artikla
   Tämä asetus tulee voimaan 1 päivänä tammikuuta 2005.
   Sen voimassaolo päättyy 31 päivänä joulukuuta 2006.
FI                                                     7                                              FI
 ---pagebreak---    Tämä asetus on kaikilta osiltaan velvoittava, ja sitä sovelletaan sellaisenaan kaikissa
   jäsenvaltioissa.
   Tehty Brysselissä
                                          Neuvoston puolesta
                                          Puheenjohtaja
FI                                           8                                             FI
 ---pagebreak---                       SÄÄDÖKSEEN LIITTYVÄ RAHOITUSSELVITYS
   Politiikan ala(t):    REGIO
   Toiminnan ala(t):     Muut alueelliset toimet
   TOIMENPITEEN NIMI: YHTEISÖN        RAHOITUSTUKI IRLANNIN KANSAINVÄLISELLE RAHASTOLLE
            (2005–2006)
   1.       BUDJETTIKOHTA/-KOHDAT
            B2-604
   2.       NUMEROTIEDOT
   2.1.     Toimenpiteen kokonaismäärärahat (B osa):            30         miljoonaa      euroa
            maksusitoumusmäärärahoina
   2.2.     Toimenpiteen soveltamisaika:        2005-2006
   2.3.     Monivuotinen kokonaismenoarvio:
   a)       Maksusitoumusmäärärahojen/maksumäärärahojen aikataulu (rahoitustuki) (vrt. kohta
            6.1.1)
                                             milj. euroa (kolmen desimaalin tarkkuudella)
                              [Vuosi    [n+1] [n+2] [n+3] [n+4] [n+5
                                 n]                                          ja      Yht.
                               2005     2006 2007                          seur.]
         Maksusitoumus-       15        15                                         30
            määrärahat
        Maksumäärärahat       12        15      3                                  30
   b)       Tekninen ja hallinnollinen apu ja tukimenot (vrt. kohta 6.1.2)
         Maksusitoumus-
            määrärahat
        Maksumäärärahat
           a+b yhteensä
      Maksusitoumus-          15       15                                          30
      määrärahat
      Maksumäärärahat         12       15       3                                  30
FI                                                9                                             FI
 ---pagebreak---    c)       Henkilöstö- ja muiden hallintomenojen kokonaisvaikutus rahoitukseen(vrt. Kohdat
            7.2 ja 7.3)
            MSM/MM             0,041    0,041
          a+b+c yhteensä
      Maksusitoumus-           15,041   15,041                                  30,083
      määrärahat
      Maksumäärärahat          12,041   15,041   3,000                          30,083
   2.4.     Yhteensopivuus ohjelmasuunnitelman ja rahoitusnäkymien kanssa
            Ehdotus on tehdyn ohjelmasuunnitelman mukainen.
   2.5.     Vaikutukset tuloihin:
            Ei vaikuta tuloihin (kyseessä ovat toimenpiteen toteuttamiseen liittyvät tekniset
            näkökohdat).
   3.       BUDJETTITIEDOT
            Menolaji               Uusi         EFTA      Ehdokasmaat         Rahoitus-
                                              osallistuu   osallistuvat       näkymien
                                                                               otsake
    Pakoll. Ei-         JM           EI           EI            EI              Nro 3
      pakoll.
   4.       OIKEUSPERUSTA:
            Perustamissopimuksen 308 artikla
   5.       KUVAUS JA PERUSTELUT
   5.1.     Yhteisön toiminnan tarve
   5.1.1.   Toiminnan tavoitteet
            Rohkaista yhteyksiä, vuoropuhelua ja sovinnontekoa tasavaltalaisten ja unionistien
            välillä koko Irlannissa sekä edistää molempien yhteiskuntaryhmien taloudellista ja
            sosiaalista kehitystä.
FI                                                 10                                          FI
 ---pagebreak---    5.1.2. Toimenpiteen perustelut
          Koska rahaston tavoitteet vastaavat Euroopan yhteisön tavoitteita, yhteisö on antanut
          rahastolle käytännön tukea (15 miljoonaa euroa vuosittain vuodesta 1989 alkaen, 20
          miljoonaa euroa vuosina 1995, 1996 ja 1997, 17 miljoonaa euroa vuosina 1998 ja
          1999 sekä 15 miljoonaa euroa vuosina 2000–2004).
          Kesäkuussa 2004 Eurooppa-neuvosto kehotti komissiota tutkimaan mahdollisuutta
          yhdenmukaistaa Peace II -ohjelman ja Irlannin kansainvälisen rahaston mukaiset
          toimenpiteet vuonna 2006 päättyvien muiden rakennerahasto-ohjelmien kanssa sekä
          tarkastelemaan rahoituksellisia vaikutuksia.
          Rahoituksen jatkaminen vielä kahdella vuodella on selvä osoitus EU:n tuesta
          Pohjois-Irlannin rauhankehitykselle.
   5.2.   Suunnitellut toimet ja yhteisön rahoitustukea koskevat yksityiskohtaiset
          säännöt
          – Tavoitteet: taloudellisen ja sosiaalisen kehityksen edistäminen sekä
             tasavaltalaisten ja unionistien välisten yhteyksien, vuoropuhelun ja sovinnon
             rohkaiseminen kaikkialla Irlannissa.
          – Rahasto toimii pääasiassa Pohjois-Irlannissa ja Irlannin rajaseutualueilla, ja sen
             toimet kohdistetaan tiettyihin epäedullisessa asemassa oleviin alueisiin.
          – Yksityiskohtainen selvitys rahaston toiminnasta on komission kertomuksessa ja
             liitteissä KOM(2004)XXX / SEC(2004) (XX.9.2004).
   5.3.   Toteutusta koskevat yksityiskohtaiset säännöt
          Jollei rahaston rahoitustarpeen arvioinnista muuta johdu, vuosittainen rahoitustuki
          maksetaan yleensä erissä seuraavasti: ensimmäinen 40 prosentin suuruinen ennakko
          maksetaan, kun komissio on saanut rahaston hallintoneuvoston puheenjohtajan
          allekirjoittaman sitoumuksen neuvoston asetuksen noudattamisesta; toinen 40
          prosentin suuruinen ennakko maksetaan tästä kuuden kuukauden kuluttua ja loput 20
          prosenttia maksetaan, kun komissio on vastaanottanut ja hyväksynyt rahaston
          vuosittaisen toimintakertomuksen ja kyseisen tilikauden tarkastetun tilinpäätöksen.
FI                                              11                                              FI
 ---pagebreak---     6.         RAHOITUSVAIKUTUKSET
    6.1.       Kokonaisrahoitusvaikutus, B osa (koko ohjelmakaudeksi)
    6.1.1.     Rahoitustuki
                             Maksusitoumusmäärärahat milj. euroa (kolmen desimaalin tarkkuudella)
           Jakautuminen            [Vuosi       [n+1]         [n+2]    [n+3]      [n+4]      [n+5 ja          Yht.
                                     n]                                                       seur.]
                                                 2006
                                    2005
   Toimi 1                        15          15                                                           30
   Toimi 2
   jne.
                   YHTEENSÄ       15          15                                                           30
    6.1.2.     Tekninen ja hallinnollinen             apu,     tukimenot    ja tietotekniikkakustannukset
               (maksusitoumusmäärärahat)
               Ei sovelleta.
    6.2.       Toimenpidekohtainen kustannuslaskelma, B osa (koko ohjelmakaudeksi)
               Ei sovelleta.
    7.         VAIKUTUKSET HENKILÖSTÖÖN JA HALLINTOMENOIHIN
               Henkilöstö- ja hallintoresurssien tarve katetaan hallinnoivalle                  pääosastolle
               vuotuisessa määrärahajaottelussa myönnetystä osuudesta.
    7.1.       Vaikutus henkilöstöön
                                Toimenpiteen hallinnointiin tarvittava
                                                                                           Tehtävän kuvaus
                                   nykyinen ja/tai uusi henkilöstö
          Toimen laji                                                     Yht.
                             Vakinaisten toimien        Väliaikaisten
                                    määrä              toimien määrä
                        A    0,2                                        0,2
    Virkamiehet tai
    väliaikaiset        B    0,1                                        0,1        Tarkempi tehtävänkuvaus esitetään
    toimihenkilöt                                                                        tarvittaessa liitteenä.
                        C
    Muu henkilöstö
    Yhteensä                 0,3                                        0,3
FI                                                        12                                                       FI
 ---pagebreak---    7.2.      Henkilöstön taloudellinen kokonaisvaikutus
                       Henkilöstön laji                        Määrä euroina                Laskutapa *
   Virkamiehet                                               32400            0,3 * €108000
   Väliaikaiset toimihenkilöt
   Muu henkilöstö
                                  (budjettikohta mainittava)
                                                  Yhteensä   32400
   Määrät vastaavat 12 kuukauden kokonaismenoja.
   7.3.      Muut toimesta johtuvat hallintomenot
   Budjettikohta
                                                                Määrä euroina                  Laskutapa
   (numero ja nimike)
   Kokonaismääräraha (osasto A7)
   A0701 – Virkamatkat                                       7500               750 euroa * 10 vuosittain (keskimäärin
                                                                                viisi kahden päivän virkamatkaa)
   A07030 – Kokoukset
   A07031 – Pakolliset komiteat
   A07032 – Ei-pakolliset komiteat
   A07040 – Konferenssit
   A0705 – Selvitykset ja kuulemiset
                                                                                750 euroa * 2 vuosittain
   Muut menot (eriteltävä) Tilintarkastus                    1500
   Tietojärjestelmät (A-5001/A-4300)
   Muut menot: A osa (eriteltävä)
                                                  Yhteensä   9000
   Määrät vastaavat 12 kuukauden kokonaismenoja.
   I.      Yhteensä vuodessa (7.2+7.3)                              41400€
   II.     Toimen kesto                                             2 v.
   III.    Toimen kokonaiskustannukset (I x II)                     82800€
   8.        SEURANTA JA ARVIOINTI
   8.1.      Seurantajärjestelmä
             Komissio seuraa rahaston toimintaa siten, että rahaston hallintoneuvostossa on
             jatkuvasti läsnä komission tarkkailija. Komissiolle ilmoitetaan kaikista rahaston
             ehdottamista päätöksistä ennen kuin ne saatetaan hallintoneuvoston käsiteltäviksi.
             Lisäksi rahastotoimia valvovat aluepolitiikan pääosaston tilintarkastus- ja
             valvontayksiköt. Tulosindikaattoreina ovat rahaston hyväksymien hankkeiden määrä
             ja arvo.
FI                                                        13                                                     FI
 ---pagebreak---    8.2. Arvioinnin yksityiskohtaiset säännöt ja arviointijaksot
        Komissio esittää 31 päivään maaliskuuta 2006 mennessä budjettivallan käyttäjälle
        kertomuksen. Kertomus sisältää selvityksen rahaston toimista, tukea saaneiden
        hankkeiden luettelon, arvion rahaston toimien luonteesta ja vaikutuksesta, arvion
        rahaston toteuttamista toimista yhteistyön ja koordinoinnin varmistamiseksi
        rakennerahastojen tukitoimien kanssa ja liitteen, jossa vahvistetaan komission
        tekemien varmennusten ja tarkastusten tulokset.
   9.   PETOSTEN TORJUNTATOIMET
        Komissio on edustettuna rahaston hallintoneuvostossa ja lopullinen rahoitustuki
        maksetaan vasta sen jälkeen, kun rahaston vuosikertomus ja tarkastetut tilit on
        vastaanotettu ja hyväksytty. Lisäksi rahastotoimia valvovat aluepolitiikan pääosaston
        tilintarkastus- ja valvontayksiköt.
FI                                            14                                              FI